Αρχοντικό Παύλου Κουντουριώτη
 Κατασκευάστηκε για λογαριασμό του Γεωργίου Κουντουριώτη, πλοιοκτήτη και πρωθυπουργού, στα δυτικά του λιμανιού της Ύδρας και φιλοξένησε την οικογένεια του τελευταίου. Με την πάροδο του χρόνου, λόγω του κόστους συντήρησης, ο ένας όροφος της οικίας εγκαταλείφθηκε. Στις αρχές του 20ού αιώνα ο ναύαρχος Παύλος Κουντουριώτης, πρόεδρος της Δημοκρατίας και εγγονός του Γεωργίου, πραγματοποίησε εκτεταμένες επισκευές στο αρχοντικό, καθώς επισκεπτόταν συχνά το πατρογονικό του νησί. Ο τάφος του Παύλου Κουντουριώτη βρίσκεται λίγα μέτρα κάτω από το αρχοντικό. Το 1991 οι απόγονοί του πώλησαν το κτήριο μαζί με την επίπλωση και τα οικογενειακά αντικείμενα στο Υπουργείο Πολιτισμού με σκοπό να μετατραπεί σε μουσείο.
Το αρχοντικό Παύλου Κουντουριώτη πρόκειται για διατηρητέο ιστορικό κτίριο στην Ύδρα και σήμερα ανήκει στο Υπουργείο Πολιτισμού, το οποίο σκοπεύει να το μετατρέψει σε μουσείο της οικογένειας Κουντουριώτη και της βυζαντινής & μεταβυζαντινής Τέχνης και Ιστορίας της Ύδρας.